Pulang soro

Ang pulang soro (Vulpes vulpes) ay ang pinakamalaki sa mga tunay na soro at isa sa pinakamalawak na laganap na kasapi ng orden na Carnivora, na makikita sa buong Hilagang Emisperyo kabilang ang karamihan ng Hilagang Amerika, Europa at Asya, dagdag pa ang ilang bahagi ng Hilagang Aprika. Nakatala ito sa IUCN bilang least concern o pinakamaliit ang pag-aalala. Tumaas ang naabot nito kasama ng paglago ng tao. Nang ipinakilala ito sa Australya, tinuri itong nakakasama sa mga katutubong mamalya at mga populasyon ng ibon. Dahil sa presensya nito sa Australya, naitala ito sa "100 pinakamalalang espesyang sumasakop."

Nagmula ang pulang soro mula sa isang mas maliit na ninuno mula Eurasya noong panahon ng Gitnang Villafranchian, at naging kolonya ang Hilagang Amerika pagkatapos ng glasyasyon ng Wisconsin. Sa mga tunay na soro, kinakatawan ng pulang soro ang mas progresibong anyo sa direksyon ng pagiging karnabal. Maliban sa pagiging malaki nito, naiiba ang pulang soro mula sa ibang espesye ng soro sa kakayahan nito na mabilis ibagay ang sarili sa bagong kapaligiran. Sa kabila ng pangalan nito, kadalasang nagkakaroon ang espesye ng indibiduwal na may ibang kulay, kabilang ang mga indibiduwal na leusistiko at melanistiko. Sa kasalukuyan, may apatnapu't limang sub-espesye ang kinikilala,  na nahahati sa dalawang kaurian: ang malaking hilagang soro, at ang maliit na pangunahing katimugang soro ng Asya at Hilagang Aprika.

Mga sanggunian

Canidae